text: [১] যুক্তরাজ্য ও আয়ারল্যান্ডের সব হল সাময়িকভাবে বন্ধ করবে সিনেওয়ার্ল্ড | আমাদের সময়.কম – AmaderShomoy.com
  [১] যুক্তরাজ্য ও আয়ারল্যান্ডের সব হল সাময়িকভাবে বন্ধ করবে সিনেওয়ার্ল্ড
  প্রকাশের সময় : October 4, 2020, 8:40 pm
  আপডেট সময় : October 4, 2020 at 8:52 pm
  লিহান লিমা: [২] মহামারী করোনা ভাইরাসের কারণে যুক্তরাজ্য ও আয়ারল্যান্ডে সাময়িকভাবে নিজেদের হল বন্ধের ঘোষণা দিয়েছে বিশ্বের দ্বিতীয় বৃহত্তম সিনেমা অপারেটর সিনেওয়ার্ল্ড । একের পর এক ছবি মুক্তির তালিকা পেছানোর পর এই সিদ্ধান্ত নিয়েছে কোম্পানিটি। দ্য গার্ডিয়ান
  [৩] কোম্পানির এই সিদ্ধান্তের ফলে ব্রিটেনে তাদের প্রায় সাড়ে ৫ হাজার কর্মীর চাকরি ঝুঁকির মুখে পড়বে। আগামী বছরের পূর্বে দেশটিতে আর সিনেওয়ার্ল্ডের পর্দা না ওঠার আশঙ্কা রয়েছে। ব্রিটেনে তাদের ১২৭টি থিয়েটার রয়েছে।
  [৪] যুক্তরাষ্ট্রে তাদের ৫৪৬টি থিয়েটার বন্ধ করে দিতে হচ্ছে। গত ছয় মাসে তারা ১.৬ বিলিয়ন ডলারের লোকসান গুনেছে।
  [১] চট্টগ্রামে ১৫ হাজারের বেশি চামড়া ডাষ্টবিনে ≣ র‌্যাবের অভিযানে বিদেশি পিস্তলসহ আটক ১ ≣ [১] কোভিড-১৯ মোকাবেলায় স্বচ্ছতা চায় নিরাপত্তা পরিষদের নতুন সভাপতি এস্তোনিয়া
  [৫] এর আগে মধ্য-জুনের দিকে লকডাউন কিছুটা তুলে নেয়া হলে বিশ্বের ৭৭৮টি সাইটের মধ্যে স্বাস্থ্যবিধি মেনে ৫৬১টি সাইট খুলে দেয় সিনেওয়ার্ল্ড। তবে লকডাউনের কারণে বছরের প্রথম ছয় মাসে তাদের আয় নেমে ৭১২.৪ মিলিয়ন ডলারে আসে। যা কিনা গত বছর ছিলো ২.১৫ বিলিয়ন ডলার।
  [৬] সিনেওয়ার্ল্ড বিশ্বজুড়ে অন্যান্য সিনেমা অপারেটর পিকচার হাউস, রিগ্যাল, সিনেমা সিটি ও ইয়েস প্ল্যানেট ব্র্যান্ডের মালিক। মহামারীর পূর্বে বিশ্বজুড়ে তাদের কর্মী সংখ্যা ছিলো ৩৭ হাজার। তবে বর্তমান পরিস্থিতিতে পূর্ব ইউরোপ ও ইসরায়েলের ১২৩টি সিনেমা থিয়েটার বন্ধ করে দেয়ার কথা ভাবা হচ্ছে বলেও জানিয়েছে তারা। সম্পাদনা: ইকবাল খান